Diari Oficial de la Generalitat Valenciana


Sumari del DOGV 5432, del 19-01-2007 (2007/682)

RESOLUCIÓ de 12 de gener de 2007, de la Conselleria d'Agricultura, Pesca i Alimentació, per la qual s'amplia el termini de presentació de sol·licituds per a l'exercici 2007 de les ajudes a inversions i programes de control de qualitat desplegats en explotacions ramaderes.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5432

Data del DOGV
:   19-01-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/682


Data del document
:   12-01-2007

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ramat
    * ajuda pública
    * ajuda a l'agricultura
    * explotació agrària
    * qualitat del producte
    * equip agrícola
    * producte d'origen animal
    * suport econòmic
    * agrupació de productors agraris
    * cooperativa agrícola
    * residu agrícola

La Resolució de 24 de novembre de 2006, de la Conselleria d'Agricultura, Pesca i Alimentació, per la qual es convoquen per a l'exercici 2007 les ajudes a inversions i programes de control de qualitat desplegats en explotacions ramaderes establides en l'Orde de 26 d'octubre de 2006, té com a objecte la convocatòria d'ajudes per a l'exercici 2007, com també fixar els imports globals màxims i les línies pressupostàries pels quals es podran concedir les ajudes.  
En l'apartat 1 de la Resolució de 24 de novembre de 2006, de la Conselleria d'Agricultura, Pesca i Alimentació, s'establix que el termini de presentació de sol·licituds per a l'exercici 2007 és de 30 dies naturals a partir de la publicació de la resolució, excepte en el grup C, el termini del qual és fins al 30 de juny. Per això, es creu oportú ampliar el termini de 30 dies naturals.   
Per tot això, a proposta del director general d'Investigació, Desenvolupament i Innovació Agropecuària, resolc  
Primer  
S'amplia, fins al 26 de gener de 2007 inclusivament, el termini de presentació de les sol·licituds de les ajudes a inversions i programes de control de qualitat desplegats en explotacions ramaderes de l'exercici 2007, concedides per mitjà de la Resolució de 24 de novembre de 2006, de la Conselleria d'Agricultura, Pesca i Alimentació, sense alterar-se el termini per a les de grup C, que continuarà sent fins al 30 de juny de 2007.   
Segon  
Contra esta resolució, que posa fi a la via administrativa, es podrà interposar, amb caràcter potestatiu, un recurs de reposició davant del conseller d'Agricultura, Pesca i Alimentació en el termini d'un mes comptador des de la publicació en el DOGV, o interposar directament un recurs contenciós administratiu davant de la Sala Contenciosa Administrativa de València, en el termini de dos mesos. Tot això sense perjudici que s'utilitze una altra via que es considere oportuna.  
València, 12 de gener de 2007.- El conseller d'Agricultura, Pesca i Alimentació: Juan G. Cotino Ferrer.